CELEX: 62017CN0172
Language: et
Date: 2017-04-05 00:00:00
Title: Kohtuasi C-172/17 P: ANKO A. E. Antiprosopeion, Emporiou kai Viomichaniase 5. aprillil 2017 esitatud apellatsioonkaebus Üldkohtu (neljas koda) 25. jaanuari 2017. aasta otsuse peale kohtuasjas T-768/14: ANKO versus Euroopa Komisjon

29.5.2017   
            
            
               ET
            
            
               Euroopa Liidu Teataja
            
            
               C 168/27
            
         ANKO A. E. Antiprosopeion, Emporiou kai Viomichaniase 5. aprillil 2017 esitatud apellatsioonkaebus Üldkohtu (neljas koda) 25. jaanuari 2017. aasta otsuse peale kohtuasjas T-768/14: ANKO versus Euroopa Komisjon
   (Kohtuasi C-172/17 P)
   (2017/C 168/36)
   Kohtumenetluse keel: kreeka
   
      Pooled
   
   
      Apellant: ANKO A. E. Antiprosopeion, Emporiou kai Viomichanias (esindaja: advokaat Stauroula Paliou)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Liidu Kohtul:
   
               —
            
            
               tühistada Üldkohtu 25. jaanuari 2017. aasta otsus kohtuasjas T-768/14 ja saata asi tagasi Üldkohtusse sisulise otsuse tegemiseks;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Apellant väidab, et Üldkohtu 25. jaanuari 2017. aasta otsus kohtuasjas T-768/14 sisaldab õiguslikke hinnanguid, mis on liidu õigusega vastuolus ja mille apellant käesolevas asjas oma kaebusega vaidlustab.
   Apellandi sõnul tuleb vaidlustatud kohtuotsus tühistada järgmistel põhjustel:
   
               i.
            
            
               
                  Esiteks on moonutatud faktilisi asjaolusid, mis seonduvad tööaja arvestuse süsteemi usaldusväärsusega.
            
         
               ii.
            
            
               
                  Teiseks on rikutud õigusnorme, mis reguleerivad tõendamiskoormise eset ja jaotust hagi esitamisel.
            
         
               iii.
            
            
               
                  Kolmandaks on rikutud õigusnorme, mis reguleerivad tõendamiskoormise jaotust vastuhagi esitamisel.
            
         
               iv.
            
            
               
                  Neljandaks on menetlusnorme oluliselt rikutud, puuduvad nimelt põhjendused selle kohta, kas komisjoni nõue on kindel, kindlasummaline ja kuulub maksmisele.